#### 30.ЧАС

ТРАЖЕЊЕ ИНФОРМАЦИЈА ЗНАЧАЈНИХ ЗА ПРОФЕСИОНАЛНО ОБРАЗОВАЊЕ И ТРАЖЕЊЕ ПОСЛА (3)

Циљ: Стицање вештине тражења информација значајних за професионално образовање, усавршавање и тражење посла, као и јачање позитивних ставова и самопоуздања потребног за налажење слободних радних места преко модела социјалне мреже.

#### Задаци:

* 1. Информисање о одређеним пословима путем социјалних контаката;
  2. Откривање значаја информисања о карактеристикама одређених послова;
  3. Учење вештина долажења до информација.

#### Материјал:

1. Прилог за ученике 30-1

#### Опис активности

**Први корак:** Исписати на табли питања за информативни разговор и поделити ученицима **Прилог 30-1**. Упознати ученике са концептом информативног разговора**.** Мини-предавање наставника: "Информативни разговор је ефикасан начин истраживања нових пословних могућности. У овој врсти разговора ви постављате питања да бисте добили информације о одређеном послу који не познајете или о одређеној области у којој до сада нисте радили. За разлику од разговора за посао, овде ви постављате питања. На табли се налазе питања која можете поставити било коме ко обавља одређени посао или ради у одређеној области која је вама непозната. Циљ информативног разговора није да представите себе како бисте добили одређени посао, већ да сазнате што више о новим пословима, на којим б сте можда могли радити или за које бисте се могли даље професионално усавршавати».

**Други корак:** Увежбавање информативног разговора**.** Поделити ученике у парове и дати следећу инструкцију: "Сада ће свако од вас обавити један информативни разговор. У овом случају нећете играти улоге као до сада, већ ћете бити оно што јесте – особа која тражи информације о пословним могућностима или о професионалном развоју. Када сте у позицији контакт особе, прво саопштите свом партнеру о којој врсти посла или каријере се ради (одаберите посао или каријеру коју најбоље познајете). Када сте у позицији онога ко се распитује, ваш задатак је да постављате питања како бисте добили информације о тој области рада, послу или компанији. За почетак користите четири питања која су постављена на табли".

**Трећи корак:** Наставник даје резиме часа.

#### Прилог за ученике 30-1

**Подсетник за информативни разговор**

**Шта желите да сазнате путем информативног разговора?**

1. Да ли бисте били задовољни на тој врсти посла?

---------------------------------------------------------------------------------------------------------------------

-------------------------------------------------------------------------------------------------------------------

1. Да ли имате потребне квалификације и ако их немате, где их можете стећи?

---------------------------------------------------------------------------------------------------------------------

-------------------------------------------------------------------------------------------------------------------

1. Како да се припремите за предсaтвљање себе послодавцу уколико бисте конкурисали за такав посао?

---------------------------------------------------------------------------------------------------------------------

-------------------------------------------------------------------------------------------------------------------

1. Како да нађете одговарајући посао на неочекиваним местима? 5.

---------------------------------------------------------------------------------------------------------------------

-------------------------------------------------------------------------------------------------------------------